**Az 104. sorszámú Díszlettervező megnevezésű szakképesítés-ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés-ráépülés azonosító száma: 55 211 04

1.2. Szakképesítés-ráépülés megnevezése: Díszlettervező

1.3. Iskolai rendszerű szakképzésben a szakképzési évfolyamok száma: 1

1.4. Iskolarendszeren kívüli szakképzésben az óraszám: 480-720

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: –

2.1.2. Bemeneti kompetenciák: –

2.2. Szakmai előképzettség: 54 521 07 Színháztechnikus, szcenikus

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: szükségesek

2.6. Elméleti képzési idő aránya: 30 %

2.7. Gyakorlati képzési idő aránya: 70 %

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: 90 óra

**3. PÁLYATÜKÖR**

3.1. A szakképesítés-ráépüléssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítés-ráépüléssel betölthető munkakör(ök)** |
| 3.1.2. | 3719 | Egyéb művészeti és kulturális foglalkozású | Díszlettervező asszisztens |
| 3.1.3. | 3714 | Díszletező, díszítő | Díszletkészítő |
| 3.1.4. | Díszletmodellező |
| 3.1.5. | Díszletmakett-készítő |

3.2. A szakképesítés-ráépülés munkaterületének rövid leírása:

A díszlettervező asszisztens olyan sokoldalú ismeretekkel rendelkező kreatív szakember, aki munkájával részt

vesz színházi produkció létrehozásában, illetve a filmkészítés területén. Tervezőművész irányításával részt vesz a díszlettervezési- és kivitelezési munkák minden fázisában. Részfeladatokat önállóan is meg tud oldani, a kivitelezési munkák irányítását el tudja végezni. Olyan műveltséggel, szakmai művészettörténeti, bútor- és tárgytörténeti, dráma- színház- és filmtörténeti tudással és technikai ismeretekkel rendelkezik, amelyek képessé teszik tanulmányai folytatására a művészeti főiskolákon, egyetemeken

A szakképesítés-ráépüléssel rendelkező képes:

- a tervek alapján, a díszlettervező útmutatásával önállóan elkészíteni a műszaki rajzokat és a maketteket

- együttműködni a díszlettervezővel a díszletek kivitelezésének munkálataiban

- a tervek pontos ismeretében irányítani a kivitelezés részmunkálatait

- besegíteni a kivitelező műhelyekben végzett munkafolyamatokba

- a díszlettervezővel, a kivitelező műhelyek vezetőivel, vagy önállóan elvégezni az alapanyagok, munkaeszközök, bútorok, kellékek beszerzését

- kreatív és szakmai felkészültségével részt venni a díszletállító próbán és a világosítópróbán

- besegíteni a bedíszletezés munkafolyamatába

- a díszlettervezővel, a kellékessel vagy önállóan beszerezni, illetve elkészíteni a speciális kellékeket, fogyókellékeket

- a díszlettervezővel vagy önállóan elvégezni esetleges változtatásokat, javításokat a díszletelemeken, bútorokon, kellékeken

3.3. Kapcsolódó szakképesítések

|  |  |  |  |
| --- | --- | --- | --- |
|  | A |  B | C |
|  3.3.1. | **A kapcsolódó szakképesítés, részszakképesítés, szakképesítés-ráépülés** |
| 3.3.2. | **azonosító száma** |  **megnevezése** | **a kapcsolódás módja** |
| 3.3.3. | 54 521 07 | Szinháztechnikus, szcenikus | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés-ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosító száma** | **megnevezése**  |
| 4.3. | 10745-12 | Díszlettervezés |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak - a szakképzési kerettantervben meghatározottak szerint - egyenértékűek az adott követelménymodulhoz tartozó modulzáró vizsga teljesítésével

Vizsgaremek készítése

Szakmai portfolió készítése és leadása a képző intézmény által az utolsó félévben kiadott feladatok alapján készült munkákból

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés-ráépülés szakmai követelménymoduljainak** |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10745-12 | Díszlettervezés | gyakorlati/ szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Díszlettervezés vizsgaremek bemutatása teljes dokumentációval (prezentáció)

gyakorlati vizsga

A vizsgafeladat ismertetése: Prezentáció: a képző intézmény által megadott szöveg alapján megvalósított díszlettervezés teljes dokumentációja, valamint egy helyszín megjelenítése makettben. Vizsgaremek bemutatása (prezentáció)

A vizsgafeladat időtartama: 15 perc

A vizsgafeladat értékelési súlyaránya: 80 %

5.3.2. Központi írásbeli vizsgatevékenység

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

5.3.3. Szóbeli vizsgatevékenység

A vizsgafeladat megnevezése: Művészettörténet - bútor- és tárgytörténet

A vizsgafeladat ismertetése: Művészettörténet korszakainak kiemelkedő alkotói, építészete, szobrászata, festészete, jellemző bútor- és tárgyformálása. Válaszadás a vizsgakövetelmények alapján összeállított, előre kiadott tételsorokból húzott kérdésekre a képző intézmény által kiadott képi anyag segítségével

A vizsgafeladat időtartama: 30 perc (felkészülési idő 20 perc, válaszadási idő 10 perc)

A vizsgafeladat értékelési súlyaránya: 20%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

Az 5.3.1. .A) Szakmai vizsga remek bemutatása és prezentáció

A szakmai vizsga remek készítése olyan szakmai tevékenység, amely önmagában alkalmas arra, hogy a vizsgázó elszámolhasson a tanulmányai során megszerzett ismeretek és képességek valamelyik komplex halmazából.

A vizsgaremek a kész vizsgatárgyon kívül tartalmazza a készítési folyamat leírását és dokumentációját nyomtatott, vagy elektronikus prezentáció formájában (tervek, vázlatok, fotók, munkafázisok)

A vizsgaremek feladatot a szakképzési tanév második felében a vizsgaszervező intézmény adja ki, illetve hagyja jóvá. A kivitelezés a vizsgaszervező által kontrollált körülmények között folyik, a kész vizsgaremeket a szakmai vizsga első napja előtt egy héttel kell leadni a vizsgaszervezőnél.

A szakképesítés-ráépüléssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és Felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai:

Az 5.3.1. A) A vizsgafeladat sikertelen teljesítése esetén a vizsga nem folytatható.

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Számítógép (internet hozzáférés) |
| 6.3. | Fényképezőgép, digitális fényképezőgép |
| 6.4. | Rajzasztal |
| 6.5. | Makett asztal |
| 6.6. | Fa- és fémipari kéziszerszámok |
| 6.7. | Varróeszközök |
| 6.8. | Ragasztóeszközök |
| 6.9. | Festékszóró, festő eszközök |
| 6.10. | Festékek |
| 6.11. | Kartonpapír |
| 6.12. | Rétegelt falemez |
| 6.13. | Drót |
| 6.14. | Dokumentációkezelő és archiváló eszközök |

**7. EGYEBEK**

7.1. A szakmai vizsgabizottságban való részvételre kijelölt szakmai szervezet:

Művészeti Szakközépiskolák Szövetsége (MÜ-SZA)

Alapító okirat szerint az elnököt adó Művészeti Szakközépiskola címén